**Ako nás podporiť?**

## Chcete podporiť naše projekty a venovať nám 2% zo svojich zaplatených daní?

Súbory na stiahnutie

**Potvrdenie o zaplatení dane z prijmu(2019)**

**Vyhlásenie o poukázaní 2% pre TriP (2019)**

**Brožúra TriP 2%**

Podľa zákona o dani z príjmov môže daňovník poukázať 2% zaplatenej dane niektorej neziskovej organizácii, ktorá je zaregistrovaná v centrálnom zozname Notárskej komory SR.

Občianske združenie TriP sa obracia na vás so žiadosťou o poskytnutie 2% z vašich daní. V prípade, že sa rozhodnete venovať nám 2% zo svojich daní, môžete postupovať podľa pokynov nižšie. V prípade akýchkoľvek otázok nás neváhajte kontaktovať.

Ďakujeme za podporu.

## Pomocné pokyny pre venovanie 2% z daní:

### Fyzické osoby:

**A. Ročné zúčtovanie preddavkov Vám vykonáva zamestnávateľ**

**1.** Požiadajte Vášho zamestnávateľa (mzdová učtáreň, ekonomické oddelenie) o vyplnenie a potvrdenie tlačiva Potvrdenie o zaplatení dane z príjmov zo závislej činnosti

**2.** Vyplňte tlačivo Vyhlásenie o poukázaní sumy do výšky 2% zaplatenej dane. Výška poukázaného podielu musí byť minimálne 3 € a môže byť poukázaná iba v prospech jednej neziskovej organizácie.

**3.** Vyplnené tlačivá: “Potvrdenie o zaplatení dane z príjmov (2019)” a “Vyhlásenie o poukázaní 2% (2019)”zašlite (doručte) najneskôr do 30. apríla na daňový úrad podľa Vášho bydliska.

**B. Daňové priznanie si podávate sami**

**1.** Vyhlásenie o poukázaní podielu zaplatenej dane z príjmov fyzickej osoby je priamo na tlačive daňového priznania. Výška poukázaného podielu musí byť minimálne 3 € a môže byť poukázaná iba v prospech jednej neziskovej organizácie.

**2.** Na poslednej strane daňového priznania srávne vyplňte **údaje o prijímateľovi** 2%

Názov: **TriP**  
Sídlo: **Hermanovce nad Topľou č. 213 ,PSČ 09434**   
Právna forma: **Občianske združenie**  
IČO: **50873644**

## Právnické osoby:

**1.** Vyhlásenie o poukázaní podielu zaplatenej dane z príjmov právnickej osoby je priamo na tlačive daňového priznania. Výška poukázaného podielu môže byť rozdelená v prospech viacerých neziskových organizácií a minimálne suma je 8 € na jedného prijímateľa.

**2.** Na poslednej strane daňového priznania správne vyplňte **údaje o prijímateľovi** 2%

Názov: **TriP**  
Sídlo: **Hermanovce nad Topľou č. 213 ,PSČ 09434**   
Právna forma: **Občianske združenie**  
IČO: **50873644**

**3. Upozornenie:**  
Ak ste právnická osoba (s.r.o., a pod.) môžete nám venovať 2% z daní iba v tom prípade, ak do termínu odovzdania daňového priznania venujete buď nám alebo inej verejnoprospešnej organizácií (nemôže to byť cirkevný zbor) dar vo výške 0,5% z daní. Ak ste nevenovali žiadnej organizácií takýto dar, potom môžete venovať iba 1% z daní. Je potrebné označiť to priamo v daňovom priznaní PO – časť IV. Dar treba mať potvrdený darovacou zmluvou. Ak sa ňou neviete preukázať, môžete byť sankcionovaní . Toto sa musí uskutočniť do 31. marca.

### **Dobrovoľníci:**

Ak ste odpracovali ako dobrovoľníci buď v TriP alebo v inej neziskovej organizácií v roku 2019 minimálne 40 hodín, môžete venovať dokonca až 3% z daní. Vtedy sa treba preukázať potvrdením o odpracovaní dobrovoľníckych hodín a tiež dobrovoľníckou zmluvou.

Viac informácii nájdete na nasledujúcom odkaze: [Ako môžu dobrovoľníci poukázať 3% z dane?](http://rozhodni.sk/poukazatel/ako-mozu-dobrovolnici-poukazat-3-z-dane/)

Pre viac informácii využite aj tento kontakt: Slavomír Krupa, mob: 0904663611, email: [slavomir.krupa.ml@gmail.com](mailto:slavomir.krupa.ml@gmail.com)